
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 92
                                                                  din 24 mai 2017
          privind folosința, cu titlu gratuit, a sălii de sport a Colegiului Național „Mircea Eliade” Sighișoara, 
             de către Asociația „Trăiesc Sănătos” și Running Media Consulting S.R.L., pentru participanții la 
                                                         evenimentul Transylvania Epic Bike Ride
Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 12.734/10.05.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresele Asociaţiei „Trăiesc Sănătos”, în parteneriat cu Running Media Consulting S.R.L., înregistrate la instituţia noastră cu nr. 4131/17.02.2017 și nr. 6439/10.03.2017, prin care se solicită sprijin logistic constând în folosința, cu titlu gratuit, a unei săli de sport în care să fie găzduiți participanții la evenimentul organizat de acestea, intitulat Transylvania Epic Bike Ride, în perioada 23 – 24.06.2017;

Având în vedere că, Asociația „Trăiesc Sănătos” promovează sportul ca activitate regulată și militează pentru o viață sănătoasă, prin organizarea de activități care stimulează interesul pentru practicarea exercițiilor fizice în rândul copiilor, tinerilor și adulților și folosește sportul ca pârghie pentru interacțiunea socială și pentru încurajarea tinerilor sportivi de performanță;

Având în vedere că în perioada 22 – 25.06.2017, Asociația „Trăiesc Sănătos”, în parteneriat cu Running Media Consulting S.R.L., organizează cea de-a 3-a ediție a evenimentului Transylvania Epic Bike Ride, care presupune un tur turistic cu biciclete, având plecarea din Brașov și sosirea în Sibiu, desfășurat pe parcursul a 4 zile, timp în care toți participanții vor putea vizita obiectivele turistice din Transilvania, inclusiv cele din Sighișoara;
Având în vedere adresa cu nr. 558/10.03.2017, înregistrată la instituţia noastră cu nr. 12690/10.05.2017, formulată de către Colegiul Național „Mircea Eliade” Sighișoara, prin care îşi exprimă acordul pentru găzduirea participanților la evenimentul Transylvania Epic Bike Ride în sala de sport a colegiului, în perioada 23 – 24.06.2017;

Având în vedere capitalul de imagine pe care acest eveniment îl poate aduce Sighișoarei prin promovarea principalelor obiective turistice: Cetatea Medievală și Rezervația de Stejari Breite;

Având în vedere faptul că participanții la acest eveniment vor fi și turiști ai Sighișoarei;

Având în vedere prevederile Legii nr. 69/2000, legea educaţiei fizice şi sportului, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Legii nr. 1/2011, legea educaţiei naţionale, cu modificările şi completările ulterioare;
Având în vedere prevederile art. 858 – 870, art. 874 şi art. 875 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora “consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Având în vedere şi Raportul de specialitate cu nr. 12.733/10.05.2017 al Direcţiei Administrarea Patrimoniului, prin care se propune aprobarea folosinţei, cu titlu gratuit, a sălii de sport a Colegiului Național „Mircea Eliade”, de către Asociația „Trăiesc Sănătos” și Running Media Consulting S.R.L., pentru participanții la evenimentul Transylvania Epic Bike Ride, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2) lit. ”c” şi “d”, (5) lit. ”a”, (6) lit. ”a” pct. 6, (9), art. 45 (3), art. 115 (1) lit. ”b” şi a art. 124 din Legea nr. 215/2001, Legea administraţiei publice locale, republicată, cu modificările şi completările ulterioare,
                                                                        H O T Ă R Ă Ş T E:
Art. 1. Se aprobă folosința, cu titlu gratuit, a sălii de sport a Colegiului Național „Mircea Eliade” Sighișoara, de către Asociația „Trăiesc Sănătos” și Running Media Consulting S.R.L., în perioada 23 – 24.06.2017, începând cu ora 12:30 și până la ora 12:30 a datei de 24.06.2017, pentru participanții la evenimentul Transylvania Epic Bike Ride, eveniment organizat de Asociația „Trăiesc Sănătos” și Running Media Consulting S.R.L., astfel încât să nu perturbe activitatea desfășurată de colegiu.
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului și Serviciul Public Poliția Locală din cadrul Municipiului Sighişoara, Colegiul Național „Mircea Eliade” Sighișoara, Asociaţia „Trăiesc Sănătos” și Running Media Consulting S.R.L.

Art. 3. Prin grija Secretarului Municipiului Sighişoara, doamna Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighişoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel         
                                                                                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Direcția Administrarea Patrimoniului;

  1 ex. Serviciul Public Poliția Locală;
  1 ex. Colegiul Național „Mircea Eliade” Sighișoara;
  1 ex. Asociaţia „Trăiesc Sănătos”;

  1 ex. Running Media Consulting S.R.L.
12 ex. 

B.A.
